
Esselamu alejkum šejh, koje greške prilikom učenja Fatihe ne kvare ***[značenje](https://pitajucene.com/search/zna%C4%8Denje/questions/ "Pretraži pitanja o značenjima")*** i ispravnost proučene Fatihe? Možeš li nam, molim te detaljno navesti situacije? Pitam ovo jer nam je prije neko jutro u džematu imamio džematlija, a ja sam stajao iza njega. Siguran sam da ne izgovara harf ع tamo gdje treba u Fatihi, već umjesto njega izgovara glasove kao da je ا. Osim toga harf ذ izgovara kao ز. Kod veleddallin harf ض izgovara kao د, bez tešdida. I ranije se dešavalo da on uđe u mihrab, ali sam ja uvijek bio negdje sa strane i nisam se smio usuditi da ovo tvrdim, ali sam sada stajao iza njega i siguran sam u ovo što tvrdim.


* 
* 
* 
* 
* 
* 
* 

 
Koje greške prilikom učenja Fatihe ne kvare značenje i ispravnost proučene Fatihe?

Alejkumusselam.


Onome ko griješi u učenju Fatihe, na način da se tim greškama mijenja ***[značenje](https://pitajucene.com/search/zna%C4%8Denje/questions/ "Pretraži pitanja o značenjima")***, nije ispravan ***[namaz](https://pitajucene.com/search/Namaz/questions/ "Pretraži pitanja o namazu")*** i obaveza mu je da nauči ispravno učiti suru Fatihu. Ako i pored truda kojeg uloži, nije u stanju da ispravi greške, onda Allah nikog ne opterećava preko mogućnosti. Međutim, takva osoba ne može biti imam osim onome ko je kao i ona ili još više griješi u pogledu Fatihe.


Ako je tako kako si opisao, onda takvo učenje mijenja značenje, i takav ne bi mogao predvoditi osim onima koji su kao i on ili slabiji u pogledu Fatihe.


***[Ulema](https://pitajucene.com/search/ulem/questions/ "Pretraži pitanja o ulemi")*** navodi npr. ako se en’amte izgovori kao en’amtu, ili en’amti i sl.


Onaj ko ne zna razlikovati harfove ne bi se smio približavati mihrabu, osim u situacijama koje sam već pojasnio.


